OpenLLM-France/wikimedia huggingface dataset:
# Selecció de corfbol de Luxemburg

La selecció de corfbol de Luxemburg està dirigida per la Federació Luxemburguesa de Corfbol i representa a Luxemburg a les competicions internacionals de corfbol.

## Història

Campionat del Món :
| Any | Campionat | Seu | Classificació |
| 1978 | 1r Campionat del Món | Amsterdam (Països Baixos) | 8a plaça |
European Bowl :
| Any | Campionat | Seu | Classificació |
| 2007 | 2a European Bowl | Luxemburg / Sèrbia | 5a plaça (Oest) |
| 2009 | 3a European Bowl | Luxemburg | 5a plaça (Oest) |

## Referències

* ↑ «The history of the IKF and the IKF World Championship». IKF. Arxivat de l'original el 2012-09-08. [Consulta: 10 desembre 2015].
* ↑ «Wales win European Bowl western division». IKF, 14-05-2007. Arxivat de l'original el 4 d’agost 2012. [Consulta: 10 desembre 2015].
* ↑ «European Bowl 2009». Korfballworld.
# Majnoon (cràter)

Majnoon és un cràter de l'asteroide del tipus Amor (433) Eros, situat amb el sistema de coordenades planetocèntriques a 3.8 ° de latitud nord i 28.8 ° de longitud est. Fa un diàmetre de 2.1 km. El nom va ser fet oficial per la UAI l'any 2003 i fa referència a Majnoon, amant de Leilie al poema persa Leilie i Majnoon, de Jami (Khorasan, segle XV).

## Referències

* ↑ "Majnoon (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Sov. Entsikl. Large Soviet Encyclopedia, 3$^a$ ed., 30 volums (en rús), 1969-1978.
# August Grisebach

August Heinrich Rudolf Grisebach va ser un botànic alemany, el primer a proposar el nom de regió botànica mediterrània. Va néixer a Hannover el 17 d'abril de 1814, i morí a Göttingen el 9 de maig de 1879.
Es graduà en medicina per la Universitat de Berlín l'any 1836. Va fer expedicions a la Provença. Turquia, els Balcans i Noruega. Va ser nomenat professor del jardí botànic de Göttingen l'any 1875. Estudià especialment la fitogeografia i les famílies botàniques Gentianaceae i Malpighiaceae.
Gran part de les espècies que va recollir es troben a l'herbari de la Universitat de Göttingen.

## Obra

* Die Vegetation der Erde nach Ihrer Klimatischen Anordnung (La vegetació de la Terra després de la millora del clima), 1872 (1st Edition), 1884 (2nd Edition).
* Flora of the British West Indian Islands, Lovell Reeve & Co., London, 1864

## Referències

* ↑ Es poden consultar els tàxons descrits per aquest autor a International Plant Names Index (anglès)
* ↑ «Search the Index Collectorum». Arxivat de l'original el 2010-04-18. [Consulta: 10 juliol 2011].

## Fonts

* Some Biogeographers, Evolutionists and Ecologists: Chrono-Biographical Sketches Arxivat 2008-10-05 a Wayback Machine.
* Detailed biography at the Allgemeine Deutsche Biographie
* Biographical entry in Meyers Konversationslexikon
* Obituary in Botanische Zeitung 1879

## Enllaços externs

* Plantae Wrightianae e Cuba Orientali at Botanicus
* Catalogus plantarum cubensium (Catalog of Plants of Cuba) 1866, at Botanicus
* Plantae Wrightianae e Cuba Orientali by A. Grisebach at the Biodiversity Heritage Library.
* Grisebach, A. (1857) Systematische Untersuchungen über die Vegetation der Karaiben, inbesondere der Insel Guadeloupe at the Biodiversity Heritage Library.
* Malpighiaceae/Grisebach
# Coop

«Coop» té aquests significats:
* Coop Italia, societat cooperativa italiana
* Coop Suïssa, societat cooperativa suïssa
# Geer (desambiguació)

« Geer» té aquests significats:
* Geografia:
** Geer: (en neerlandès Jeker): afluent del Mosa a Bèlgica i Països Baixos
** Geer: municipi de la província de Lieja a Bèlgica
** Geer o Gir: serralada al Kathiawar, a l'estat de Gujarat, antiga presidència de Bombai (Índia).
* Biografies:
** Louis De Geer: empresari való emigrat a Suècia al segle XVI
** Charles De Geer: (1720-1778), entomòleg suec.
** Gerard Jakob De Geer: (1858-1943), geòleg suec.
# Bainoceratop

El bainoceratop (Bainoceratops) és un gènere de dinosaure ceratop que va viure al Cretaci superior (Campanià). Fou descrit per primera vegada per Tereschenko i Alifanov l'any 2003. Les seves restes fòssils s'han trobat al sud de Mongòlia.

## Referències

* Tereschenko, VS & Alifanov, VR «Bainoceratops efremovi, a new protoceratopid dinosaur (Protoceratopidae, Neoceratopsia) from the Bain-Dzak Locality (South Mongolia)». Palaeontological Journal, vol. 37, 3, 2003, pàg. 293–302.
# Conferència Episcopal Regional de l'Àfrica Occidental Francòfona

La Conferència Episcopal Regional de l'Àfrica Occidental Francòfona (francès Conférence episcopale régionale de l'Afrique de l'Ouest Francophone', CERAO) és un òrgan de l'Església Catòlica, que aplega els bisbes de l'Àfrica occidental francòfona.

## Història

La CERAO va néixer a 1963 en la seva primera reunió, celebrada a Anyama prop d'Abidjan a Costa d'Ivori, entre l'11 i el 14 de juny; La segona reunió va tenir lloc l'any següent Dakar (Senegal), del 3 al 6 de juny. Va ser fundada amb l'objectiu d'estimular la coordinació entre totes les activitats que afecten les esglésies catòliques dels països membres i promoure, en la mesura del possible, una pastoral de conjunt. Té la seu a Abidjan, i els estatuts han estat aprovats en la reunió celebrada a Lomé (Togo) al febrer de 1985.

## Membres de la CERAO

Formen part de la CERAO els bisbes de les següents Conferències Episcopals:
* Conferència episcopal del Benin (Conférence Episcopale du Bénin);
* Conferència episcopal de Burkina-Niger (Conférence Episcopale du Burkina-Niger);
* Conferència episcopal de Costa d'Ivori (Conférence Episcopale de la Côte d'Ivoire);
* Conferència episcopal de la Guinea (Conférence Episcopale de la Guinée);
* Conferència episcopal del Mali (Conférence Episcopale du Mali);
* Conferència dels Bisbes de Senegal, de Mauritània, Cap Verd i Guinea Bissau (Conférence des Evêques du Sénégal, de la Mauritanie, du Cap-Vert et de Guinée-Bissau);
* Conferència episcopal de Togo (Conférence Episcopale du Togo).

## Presidents

* Robert Casimir Tonyui Messan Dosseh Anyron (1978 - 1979)
* Paul Zoungrana (1979 - 1983)
* Dieudonné Yougbaré (1983 - 1986)
* Bernard Agré (1986 - 1991)
* Anselme Titianma Sanon (1991 - 1998)
* Isidore de Souza (1998 - 1999)
* Théodore-Adrien Sarr, del 2003

## Enllaços externs

* Web oficial de la CERAO Arxivat 2012-07-11 a Wayback Machine.
# Major (Regne Unit)

    Veure "Major" per a d'altres països que fan servir aquesta graduació
A les Forces Armades Britàniques, major és un grau militar emprat tant per l'Exèrcit Britànic com pels Marines Reials. La divisa és una corona. El seu equivalent naval és Tinent-Comandant, i Cap d'Esquadró a la RAF. Té el rang OTAN OF-3, i se situa entre el Capità i el Tinent Coronel
A l'època de les Guerres Napoleòniques, un batalló d'infanteria normalment tenia dos majors, denominats major superior i major inferior. El major superior actuava com a segon al comandament; i els majors sovint comandaven destacaments de dues o més companyies separades del cos principal. El segon al comandament d'un batalló o d'un regiment habitualment encara és un major.
Des de l'1 d'abril de 1918 al 31 de juliol de 1919, la RAF va tenir el grau de major. L'1 d'agost de 19149 va ser substituït pel grau de comandant d'Esquadró (Squadron leader).
Durant la Primera Guerra Mundial, els majors sovint comandaven companyies independents, esquadrons o bateries, però aquestes orgànicament formaven part d'un regiment o batalló i encara eren comandades habitualment per capitans. Després de la Segona Guerra Mundial, el major va ser el comandant habitual de totes les companyies, esquadrons i bateries, i així resta fins avui.
Viccionari
# Gran intercanvi americà

El gran intercanvi americà fou un important esdeveniment paleozoogeogràfic en què animals terrestres i d'aigua dolça migraren d'Amèrica del Nord a Amèrica del Sud via Mesoamèrica, i a l'inrevés, quan la formació volcànica de l'istme de Panamà uní ambdós continents. La migració arribà al seu zenit fa uns tres milions d'anys (al Plasencià, la primera meitat del Pliocè superior).
Tingué com a resultat la unió del Neotròpic (aproximadament Amèrica del Sud) i el Neàrtic (aproximadament Amèrica del Nord) per formar Amèrica. L'intercanvi es veu en l'observació tant de l'estratigrafia com de la natura (neontologia). El seu efecte més dramàtic fou en la zoogeografia dels mamífers, però també oferí l'oportunitat de migrar a aus no voladores, artròpodes, rèptils, amfibis i fins i tot peixos d'aigua dolça.

## Enllaços externs

* History of the Fauna of Latin America (anglès)
# Coonhound negre i bronze

El Coonhound negre i bronze (Black and tan coonhound) és una raça de rastrejador utilitzada especialment per seguir el rastre de l'os rentador.
És un encreuament entre el gos de Sant Hubert (Bloodhound) i el Black And Tan Virginia Foxhound ("Caçador de guineus negre i torrat de Virgínia").
El Black and Tan Coonhound aconsegueix el seu objectiu guiant-se per l'olfacte, la qual cosa el fa també eficient per trobar cérvols, ossos, pumes i altres peces de caça major.
La impressió general és la del poder, agilitat i estat d'alerta, amb capacitat per tirar-se a terra ràpidament i moure's amb potents gambades rítmiques. A més, cada gos té la seva pròpia veu, reconeixible per als seus amos des d'una gran distància.

## Altres varietats de Coonhound

El terme Coonhound (Caçador d'os rentador) fa referència a diverses races canines de gos de caça de tipus rastrejador:
* Coonhound Negre i Bronze
* Bluetick Coonhound
* Coonhound
* English Coonhound
* Redbone Coonhound
* Treeing Walker Coonhound

## Salut

Generalment amb bona salut, pot tenir risc de displàsia de maluc canina, infeccions d'oïda i problemes de vista.

## Enllaços externs

* American Black And Tan Coonhound Association
* American Black And Tan Coonhound Rescue
# Gasherbrum

Gasherbrum (en urdú: گاشر برم) és grup remot de muntanyes qsituats a l'extrem nord-est de la glacera de Baltoro, a la serralada del Karakoram, a la frontera entre la província xinesa de Xinjiang i el territori Gilgit-Baltistan del Pakistan. El massís conté tres de les muntanyes més altes del món, sent el Gasherbrum I la més alta de totes, amb 8.068 msnm.

## Toponímia

Es diu que Gasherbrum significa muntanya brillant, possiblement en referència a la molt visible cara del Gasherbrum IV; però, en realitat, en balti significa muntanya bonica de rgasha (bonic) i brum (muntanya).

## Història

El 1856 Thomas George Montgomerie, un tinent-enginyer real britànic i membre del Gran Projecte de Topografia Trigonomètrica de l'Índia, veié un grup de pics al Karakoram des d'una distància de 200 km. Va donar a cinc d'aquests cims el nom K1, K2, K3, K4 i K5 on la "K" feia referència a Karakoram.
Avui en dia el K1 és conegut com a Masherbrum, el K3 és el Broad Peak, el K4 el Gasherbrum II i el K5 és el Gasherbrum I. Sols el K2, la segona muntanya més alta del món, conserva el nom donat per Montgomerie.

## Geografia

| Pic | Metres | Coordenades | Prominència (m) |
| Gasherbrum I | 8.068 | 35° 43′ N, 76° 42′ E﻿ / ﻿35.717°N,76.700°E﻿ / 35.717; 76.700 | 2.155 |
| Broad Peak | 8.047 | 35° 48′ 35″ N, 76° 34′ 25″ E﻿ / ﻿35.80972°N,76.57361°E﻿ / 35.80972; 76.57361 | 1.701 |
| Gasherbrum II | 8.035 | 35° 45′ N, 76° 39′ E﻿ / ﻿35.750°N,76.650°E﻿ / 35.750; 76.650 | 1.523 |
| Gasherbrum III | 7.952 | 35° 44′ N, 76° 38′ E﻿ / ﻿35.733°N,76.633°E﻿ / 35.733; 76.633 | 355 |
| Gasherbrum IV | 7.925 | 35° 44′ N, 76° 35′ E﻿ / ﻿35.733°N,76.583°E﻿ / 35.733; 76.583 | 725 |
| Gasherbrum V | 7.147 | 35° 43′ 45″ N, 76° 36′ 48″ E﻿ / ﻿35.72917°N,76.61333°E﻿ / 35.72917; 76.61333 | 654 |
| Gasherbrum VI | 6.979 | 35° 42′ 30″ N, 76° 37′ 54″ E﻿ / ﻿35.70833°N,76.63167°E﻿ / 35.70833; 76.63167 | 520 |
* Gasherbrum II
* Gasherbrum Grupo del Gasherbrum IV, Gasherbrum V, i Gasherbrum VI
* Broad Peak

## Vegeu també

* Vuit mil

## Referències

* ↑ G. O. Dyhrenfurth: Zum Dritten Pol. Die Achttausender der Erde. München, 1952, S. 226
* ↑ Carter, H. Adams: Balti Place Names in the Karakoram. In: American Alpine Journal 1975 (AAJ Online) (PDF-Datei; 1,7 MB)

## Bibliografia

* H. Adams Carter, "Nombres Balti en el Karakórum", American Alpine Journal 49 (1975), p. 53.
* Mont Qogori (K2) (escala 1:100,000); editat i cartografiat per Mi Desheng (Institut Lanzhou de Glaciologia i Geocriologia), Xi'an Cartographic Publishing House.
# Serra del Bou

La Serra del Bou és una serra situada al municipi de Lleida a la comarca del Segrià, amb una elevació màxima de 210,4 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Constantí IV Mukhrani-batoni

Constantí IV fou el 19è i darrer príncep de Mukhran (Mukhrani-batoni). Va ser conegut com a Kniaz Konstantin Ivanovitch Bagration-Mukhranski.
Nascut el 1782, va succeir el seu pare Ioani Mukhrani-batoni el 1800. Va ser deposat després de l'annexió formal a Rússia el 1801. Fou coronel de l'exèrcit rus el 1809, comandant dels carrabiners d'Erevan el 1827, i tinent general. El 20 de setembre de 1825 se li va reconèixer el títol hereditari de Kniaz Bagration-Mukhranski. Va morir el 7 de setembre de 1842.

## Referències

* Genealogia dels Mukhrani-batoni
* Assiatiani, Nodar; Bendianachvili, Alexandre. Histoire de la Géorgie. París: Harmattan, 1997. ISBN 2-7384-6186-7.
# Marcel Sidetes

Marcel Sidetes o Marcel de Side, en llatí Marcellus Sidetes, en grec antic Μάρκελλος Σιδήτης, fou un poeta grec natural de Side a Pamfília, que va néixer a la part final del segle i i va viure al segle ii en els regnats de Trajà, Hadrià i Antoní Pius.
Va escriure un llarg poema mèdic en vers hexàmetre grec, format per 42 llibres, que l'emperador va ordenar posar a totes les biblioteques de Roma per la consideració que va obtenir, segons la Suda.
En resten un parell de fragments:
* Περὶ Λυκανθρώπου, De Lycanthropia, conservat en prosa pel metge Aeci, una obra interessant i curiosa.
* Ἰατρικὰ περὶ Ἰχθύων, De Remedïs ex Piscibus, consta d'uns cent versos.

## Referències

* ↑ Marcellus Sidetes a: William Smith (editor), A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 938-939
# Günther Bechem

Karl-Günther Bechem (alias: "Bernhard Nacke") va ser un pilot de curses automobilístiques alemany que va arribar a disputar curses de Fórmula 1. Bernd Nacke va néixer el 21 de desembre del 1921 a Hagen (Rin del Nord-Westfàlia), Alemanya.

## A la F1

Va debutar a la tercera temporada de la història del campionat del món de la Fórmula 1, la corresponent a l'any 1952, disputant el 3 d'agost el GP d'Alemanya, que era la sisena prova del campionat.
Bernd Nacke va arribar a participar en dues curses puntuables pel campionat de la F1, repartides entre les temporades 1952 i 1953.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | Posició | Punts |
| 1952 | "Bernhard Nacke" | BMW | Eigenbau | SUI | 500 | BEL | FRA | GBR | ALE Ret | HOL | ITA | | - | 0 |
| 1953 | Günther Bechem | AFM | BMW | ARG | 500 | HOL | BEL | FRA | GBR | ALE Ret | SUI | ITA | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 2 | 0 | 0 | 0 | 0 | 0 |
# Copa Constitució 2020

La Copa Constituició 2020 és la 28 edició de la Copa Andorra de futbol. va començar en el dia 19 de gener i acabaria en 1 de juliol, més degut a pandèmia de Coronavirus en Andorra, les finals foran ajornats a 29 de juliol.

## Equips participants

A aquesta edició hi participaren els vuit equips de Primera divisió d'Andorra i els quatre de Segona Divisió.
| Primera Divisió | Segona Divisió |
| Atlètic Club d'Escaldes | FC Lusitanos |
| CE Carroi | Penya Encarnada |
| UE Engordany | FC Encamp |
| Inter d'Escaldes A | FS La Massana |
| Futbol Club Ordino | |
| UE Sant Julià | |
| FC Santa Coloma | |
| UE Santa Coloma | |

## Primera ronda

| UE Engordany | 11-1 | FC Encamp |
Centre d'entrenament de la FAF (Santa Coloma)
| Atlètic Club d'Escaldes | 1-3 | FS La Massana |
Centre d'entrenament de la FAF (Santa Coloma)
| FC Ordino | 1-2 | Penya Encarnada |
Centre d'entrenament de la FAF (Santa Coloma)
| CE Carroi | 3-1 | FC Lusitans |
Centre d'entrenament de la FAF (Santa Coloma)

## Quarts de final

| Inter d'Escaldes | 2-1 | UE Engordany |
Centre d'entrenament de la FAF (Santa Coloma)
| Sant Julià | 4-0 | FS La Massana |
Centre d'entrenament de la FAF (Santa Coloma)
| UE Santa Coloma | 1-0 | Penya Encarnada |
Centre d'entrenament de la FAF (Santa Coloma)
| FC Santa Coloma | 3-0 | CE Carroi |
Centre d'entrenament de la FAF (Santa Coloma)

## Semifinals

| Inter d'Escaldes | 2-1 | Sant Julià |
Centre d'entrenament de la FAF (Santa Coloma)
| UE Santa Coloma | 0-1 (pr.) | FC Santa Coloma |
Estadi Nacional (Andorra la Vella)

## Final

| Inter d'Escaldes | 2-0 | FC Santa Coloma |
| Bruninho (71') Genis Soldevila (92') | | |
Estadi Nacional (Andorra la Vella)
* Guanyador de la
* Copa Constitució 2020
* Inter d'Escaldes

## Referències

* ↑ d'Escaldes, Inter Club. «Ens jugarem la vida», 01-07-2020. [Consulta: 7 agost 2020].
* ↑ «Inter Club d'Escaldes vs FC Santa Coloma». Soccerway, 29-07-2020.

## Enllaços externs

* Copa Constitució a Soccerway (castellà)
# Gibrell

El gibrell, ribell, llibrell o llibrella és un atuell tradicional de terrissa vidriada, de metall, metall esmaltat o plàstica, amb forma troncocònica molt utilitzat amb fins culinaris, decoratius o d'higiene personal i domèstica com la rentada de peus o de roba. Per extensió és sinònim de conca al sentit orogràfic.
Es tracta d'un recipient amb forma troncocònica amb una relació entre diàmetre major del doble de l'altura i que sol tenir recoberta seva zona interior amb una superfície vidrada, metal·litzada o platejada. De grandària superior als trenta centímetres, tradicionalment es feia de fang i s'utilitza per a rentar peus o roba, en aquest cas es pot considerar sinònim de rentamans, però en algunes zones pot tenir altres usos com recipient d'ús culinari per transportar o mantenir conservats aliments. En molts casos es decora amb dibuixos i motius diversos, que li confereixen un valor decoratiu afegit.
L'ús d'un estris semblant al gibrell ja era habitual en les cultures jueva i egípcia, apareix en l'apartat 12-22 del llibre de l'Èxode, que es refereix a la plaga que mata tots els primogènits egipcis: «Preneu un grapat d'hisop, mulleu-lo en la sang (del bè) que serà en un gibrell, i unteu la llinda i els dos pals amb aquesta sang. Que cap de vosaltres surti de les portes de casa seva fins al matí.» Hi ha testimonis que els asteques també l'empraven: «primer hi tiraven en un gibrell una part (pulcra), i posaven un gibrell prop del foc: d'allà en prenien un got ...» Durant el segle xvi era una de les peces ceràmiques artesanals més decorades.
L'etimologia de la paraula és incerta. Tot com la ribella, és una dissimilació del català antic «llibrell», que podria derivar del llatí labrellum, diminutiu de labrum, pica, banyera, potser passant per un mot mossàrab librel.

## Referències

* ↑ «Gibrell». Gran Enciclopèdia Catalana. Barcelona: Grup Enciclopèdia Catalana.
* ↑ «ribell». Gran Diccionari de la Llengua Catalana. Barcelona: Grup Enciclopèdia Catalana.
* ↑ Moran, Josep; Batlle, Mar. Topònims catalans: etimologia i pronúncia. Barcelona: L'Abadia de Montserrat, 2002, p. 46. ISBN 9788484154310.
* ↑ Pastells, Josep «Un gibrell gegantí on udola la llevantada». Ara, 24-07-2015.
* ↑ «Gibrell». Gran Enciclopèdia Catalana. Barcelona: Grup Enciclopèdia Catalana.
* ↑ AAVV. Cerámica popular de Andalucía (en castellà). Madrid: Editora Nacional, 1984, p. 35 i 96. ISBN 84-276-0648-6.
* ↑ Carlos María de Bustamante. Historia general de las cosas de Nueva España, escrito por Bernardino de Sahagún. Primero. México: Imprenta del ciudadano Alejandro Valdés, 1829, p. 213.
* ↑ Alcover, Antoni M.; Moll, Francesc de B. «llibrell». A: Diccionari català-valencià-balear. Palma: Moll, 1930-1962. ISBN 8427300255.
* ↑ Palou, Jordi (ed.). «gibrell». Rodamots: cada dia un mot. Xarxa de Mots, 03-03-2010.
             A Wikimedia Commons hi ha contingut multimèdia relatiu a: Gibrell
Viccionari
# Barbus tegulifer

Barbus tegulifer és una espècie de peix cipriniforme de la família dels ciprínids.

## Morfologia

Els mascles poden assolir els 11 cm de longitud total.

## Distribució geogràfica

Es troba al Camerun.

## Referències

* ↑ FishBase (anglès)
* ↑ [ FishBase] (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C.; Daget, J. «Cyprinidae». A: Daget, J.; Gosse, J.-P.; Thys van den Audenaerde, D. F. E.. Check-list of the freshwater fishes of Africa (CLOFFA) (en anglès). Volum 1. Institut de Recerca per al Desenvolupament (Orstom) i Museu Reial de l'Àfrica Central (MRAC), 1984, p. 217–342.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Securidaca longipedunculata

Securidaca longipedunculata (en anglès: Violet tree, en afrikaans: Krinkhout, en tswana: Mmaba, en venda: Mpesu) és una espècie de planta poligalàcia.
Securidaca longepedunculata és un arbret que és comú a Àfrica tropical i subtropical que fa fins a 12 m d'alt i té usos medicinals i també en la medicina tradicional africana. Es fa servir contra el mal de cap i en l'artritis greu. També com plaguicida contra coleòpters en els cereals emmagatzemats.

## Referències

* ↑ «Protected Trees». Department of Water Affairs and Forestry, Republic of South Africa, 30-06-2013. Arxivat de l'original el 5 de juliol 2010. [Consulta: 19 novembre 2014].
* ↑ Ojewole, J. A. O. "Analgesic, Anti-inflammatory and Hypoglycaemic Effects of Securidaca longepedunculata (Fresen.) [Polygalaceae] Root-bark Aqueous Extract." Inflammopharmacology 16.(4) (2008): 174-181.
# Collada de Canòlic

La Collada de Canòlic és una collada pirinenca que es troba a 1.901,3 metres d'altitud. Comunicava el poble de Civís, a l'Alt Urgell amb el santuari de la Mare de Déu de Canòlic, en terres andorranes. Uneix per muntanya, doncs, el terme municipal de les Valls de Valira, de l'Alt Urgell, amb la Parròquia d'Andorra de Sant Julià de Lòria.
És al sud-est del Bony de la Caubera i al nord-oest del Roc d'Aüll, a llevant de Civís i a migdia del santuari de la Mare de Déu de Canòlic.

## Enllaços externs

* Institut Cartogràfic de Catalunya
# Atab

Atab (A-ba) va ser el desè rei de la primera dinastia de Kish a Sumer segons esmenta la llista de reis sumeris. Va regnar en una època posterior al diluvi (que es data cap a l'any 2900 aC).
La llista li assigna un mític regnat de 600 anys. Va ser el primer rei conegut a qui va succeir primer el seu fill i després el seu net, cosa que en fa el primer cas documentat de transmissió hereditària del poder.

## Referències

* ↑ Jacobsen, Thorkild. The Sumerian king list. Chicago (Ill.): University of Chicago Press, 1973, p. 81.